মিদিয়ান (আব্রাহামের পুত্র)
হিব্রু বাইবেল অনুসারে মিদিয়ান ( হিব্রু ভাষায়: מִדְיָן‎, মিদিয়ান ) আব্রাহাম এবং কেতুরাহের চতুর্থ পুত্র। সারার মৃত্যুর পর আব্রাহাম কেতুরাকে বিয়ে করেছিলেন। আদিপুস্তকের বর্ণনানুসারে তার ভাই জিমরান, য়োকশান, মেদান, ইশবাক ও শুয়াহ। এফা, এফের, হনোক, আবিদা এবং এলদাহ তার পুত্র। রোমান ইহুদি ঐতিহাসিক জোসেফাস ফ্লাভিয়াসের বর্ণনানুসারে "আব্রাহাম তাদের বিভিন্ন উপনিবেশে বসতি স্থাপনের পরিকল্পনা করেছিলেন; এবং তারা ট্রগ্লোডাইটিস এবং লোহিত সাগর পর্যন্ত আরব ফেলিক্সে পৌঁছেছিল ও তার দখল নিয়েছিল।" হিব্রু ধর্মগ্রন্থের পরবর্তী অংশে পাওয়া মিদিয়ানকে সাধারণত মিডিয়ান জনগণের পূর্বপুরুষ হিসেবে বিবেচনা করা হয়।